recursal/SuperWikiNEXT-32B huggingface dataset:
**Monster of Speed** (s. 1994) on vuosina 1994–2003 kilpaillut suomalainen lämminverinen ravihevonen. Se tuli tunnetuksi aikansa "ihmevarsana", joka voitti 2- ja 3-vuotiskausillaan kaikki kilpailunsa. Monster of Speed saavutti uransa alusta lähtien historialliset 19 peräkkäistä ykköstilaa. 

Sen ohjastuksesta ja valmennuksesta vastasi Suomessa Seppo Sarkola. Ori voitti muun muassa 2-vuotiaiden Kasvattajakruunun ja myöhemmin kolmivuotiaana Oulu Expressin sekä ikäluokan suurimman kilpailun Kriteriumn. 

Nelivuotiaana hevonen myytiin Ranskaan ja se siirtyi Ruotsiin legendaarisen Olle Goopin valmennukseen. Monster of Speedin uran avaustappio tuli heti sen ensimmäisessä Ruotsin kilpailussa Karlstadissa, jolloin hevonen hylättiin maalilaukasta sijalta kolme. Nelivuotiskauden 15 starttia tuottivat seitsemän voittoa. Merkittävin ykkössija oli Eskilstunan nelivuotislähdön voitto. Lisäksi ori saavutti ykköstilan Oslossa Bjerken raviradalla juostussa Norsk 4 års Elite -kilpailussa. Suomessa Monster of Speed voitti Derby-karsinnan, mutta jäi finaalissa Louise Laukon jälkeen toiseksi. 

Viisivuotiaana jalkavaivoista kärsinyt ori pääsi starttaamaan vain viisi kertaa. Vuonna 1998 Monster of Speed siirtyi kilpailemaan Ranskaan, mutta kovatasoisissa lähdöissä ei menestystä enää tullut ja vuonna 2002 ori myytiin takaisin Suomeen. Se päätti uransa voitokkaasti kotiradallaan
Ylöjärven Teivossa heinäkuussa 2003. Nykyään Monster of Speed toimii siitosoriina Lempäälässä.

Suurkilpailuvoitot
------------------

**1994**

* Kasvattajakruunu

**1995**

* Seppeleajo
* Oulu Express
* Tornio Racing
* Kasvattajakruunu
* Kriterium
* Erkki Rajakoski Memorial

**1996**

* Norsk 4 års Elite
* Eskilstuna fyraåringstest

Lähteet
-------

* Suomen Hippoksen tilastot
* Sukuposti
* Monster of Speedin kotisivut

### Viitteet

1. ↑  Sundbyholms travbana – Eskilstuna fyraåringstest. (Arkistoitu – Internet Archive) Viitattu 25.2.2013.
Vuonna 1996 käyttöönotettu Parental Advisory -tunnus.
**Parental Advisory** on yhdysvaltalaisen Recording Industry Association of America -järjestön (RIAA) vuonna 1985 käyttöön ottama merkki, joka tavoite on varoittaa vanhempia CD:n, DVD:n, kasetin yms. sanoitusten lapsille mahdollisesti sopimattomasta sisällöstä, kuten vahvasta kielenkäytöstä tai seksuaalisista viittauksista.

Vuonna 1985 senaattori Mary "Tipper" Gore (tunnetaan varapresidentti Al Goren vaimona) muodosti Parents Music Resource Center -järjestön. Järjestö listasi 15 kappaletta, joiden sanoituksia se piti lapsille sopimattomana.
Erityisesti esille nousi Princen kappale *Darling Nikki*, joka sisälsi viittauksen naisen masturbointiin. Gore oli kuullut 11-vuotiaan tyttärensä Karennan laulavan kappaletta.
RIAA taipui painostukseen ja otti käyttöön ensimmäisen version sisältövaroituksista.

Merkkiä on käytetty lähinnä Yhdysvalloissa julkaistuissa levyissä. Merkki on yleinen hip hop- ja rap-levyissä sekä metallimusiikissa, mutta merkkejä on muissakin levyissä.

Parental Advisory -merkin käyttöönottoon vaikutti yhdysvaltalainen Parents Music Resource Center (PMRC) ja etenkin sen perustajajäsen, poliitikko Tipper Gore, joka on tunnetaan myös varapresidentti Al Goren vaimona. Tipper Gore kuunteli tyttärensä kanssa Princen *Purple Rain* -levyä ja tunnistettuaan viittauksia masturbaatioon, alkoi ajaa käytäntöjä, jotka lisäävät kasvattajien tietoisuutta lyriikoiden sisällöistä.

1. ↑
**Somo** on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolisella tasangolla 20 kilometriä Sanista kaakkoon. Kunnassa on 3 700 ja kylässä 2 500 asukasta (vuonna 2009).

Somon kunta rajoittuu lounaassa Sanin piirin Dahin, lännessä Sanin, pohjoisessa Tenenin, koillisessa Fionin ja Ténén sekä kaakossa Tominianin piirin Tominianin ja Yasson kuntiin. Alue on pinnanmuodostukseltaan tasankoa. Pysyviä vesistöjä ei ole. Kasvillisuus on pensas- ja metsäsavannia.

Kuntaan kuuluu kolme kylää. Asukkaat ovat etupäässä boboja.

Somon kautta kulkee Ségoun ja Moptin välinen maantie RN6. Paikallisia elinkeinoja ovat maanviljely, karjanhoito, pienimuotoinen kaupankäynti ja käsityöammatit. Tärkeimmät viljelykasvit ovat hirssi, durra, maapähkinä ja pavut. Kotieläimiä ovat naudat, lampaat, vuohet, hevoset, aasit, siat ja siipikarja.

Kunnassa toimii ylä- ja alakoulu, yksi kyläkoulu, kaksi lukutaitokeskusta ja kaksi koulutus- ja kehittämiskeskusta (CED). Somossa on sairastuvasta, synnytyslaitoksesta ja lääkevarastosta koostuva terveyskeskus. Vesihuolto käsittää perinteisiä ja nykyaikaisia kaivoja.

Lähteet
-------

1. 1 2  4ème recensement général de la population et de l’habitat. Résultats définitifs, tome 0: Répertoire des villages *instat-mali.org*.  Arkistoitu 7.1.2017. Viitattu 23.2.2018.
2. ↑  Mali - Région de Ségou: Carte de référence *reliefweb.int*. Viitattu 23.2.2018.
3. 1 2 3 4  Plan de Securite Alimentaire: Commune Rurale de Somo 2007–2011 *fsg.afre.msu.edu*.  2007. Viitattu 23.2.2018. [vanhentunut linkki]
**Kasarmitorin sähköasema** on kaupunginarkkitehti Selim A. Lindqvistin suunnittelema rakennus Helsingin Kaartinkaupungissa Kasarmikadun ja Pienen Roobertinkadun kulmassa Kasarmikatu 30:ssa. Rakennus valmistui vuonna 1909. Kun Helsingin sähkölaitoksella ei enää ollut rakennukselle tarvetta, siinä toimi Helsingin poliisilaitoksen Keskustan poliisipiiri vuosina 1974–2012. Nykyään siinä toimii Hotel Lilla Roberts. Rakennuksessa on yksi Helsingin vanhimmista hisseistä.

Alun perin asemalla muutettiin Suvilahden voimalaitoksen tuottama 5 000 voltin kolmivaiheinen virta tasavirraksi. Helsingin keskustassa viimeiset alueet siirtyivät käyttämään vaihtovirtaa 1940–1950-luvulla.

Hotellina
---------

Helsingin kaupunki myi talvella 2012–2013 rakennuksen ja vieressä Pienen Roobertinkadun puolella olevan Gunnar Taucherin 1931 suunnitteleman toimistorakennuksen Royal Ravintolat Oy:lle, joka muutti rakennuksen hotelliksi. Hotel Lilla Roberts avattiin 12. elokuuta 2015. Hotellin pääovi ja vastaanotto tulivat Pienen Roobertinkadun puoleiseen rakennukseen.

Lähteet
-------

1. 1 2 3  Anna-Riitta Sippola: Vanhan sähköaseman ilme kirkastuu.  *Helsingin Sanomat*, 24.8.2013, s. A 25. Pikku-Roban entinen poliisiasema Helsingissä muuttuu hotelliksi. Viitattu 24.8.2013 (paperilehti); 22.5.2018 (verkkolehti).
2. ↑  Kun vaihtovirta oli kallista ja vaarallista. Kiinteistölehti[vanhentunut linkki] 24.01.2013, viitattu 24.8.2013
3. ↑  Tiedote 12.8.2015 *Kämp Collection Hotels*.  13.8.2015. Viitattu 1.8.2016.
Næringslivets hus Oslossa.
**Næringslivets Hovedorganisasjon** (lyh. **NHO**) on norjalainen elinkeinoelämän keskusjärjestö. Se perustettiin vuonna 1989, kun Norsk Arbeidsgiverforening, Norges Industriforbund ja Norges Håndverkerforbund yhdistyivät. Järjestön toimitusjohtaja on vuodesta 2018 ollut Ole Erik Almlid. Næringslivets Hovedorganisasjonissa on 16 jäsenliittoa, joihin kuuluu yhteensä noin 30 000 yritystä.

Jäsenliitot
-----------

Næringslivets Hovedorganisasjoniin kuuluvat seuraavat jäsenliitot: Abelia, Byggnæringens Landsforening, Finans Norge, Fornybar Norge, Mediebedriftenes Landsforening, Nelfo, NHO Geneo, NHO Logistikk og Transport, NHO Luftfart, NHO Mat og Drikke, NHO Reiseliv, NHO Sjøfart, NHO Transport, Norges Bilbransjeforbund, Norsk Industri, Offshore Norge ja Sjømat Norge.

Toimitusjohtajat
----------------

* 1989–1990: Egil Myklebust
* 1991–1999: Karl glad
* 2000–2009: Finn Bergesen
* 2009–2012: John G. Bernander
* 2012–2018: Kristin Skogen Lund
* 2018–: Ole Erik Almlid

Lähteet
-------

1. ↑  Gisle, Jon: Næringslivets Hovedorganisasjon *Store norske leksikon*.  10.11.2022. Viitattu 10.5.2023. (norjaksi)
2. ↑  Landsforeninger *Næringslivets Hovedorganisasjoniin*. Viitattu 10.5.2023. (norjaksi)

Aiheesta muualla
----------------

* Järjestön verkkosivut (norjaksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat

 |

 |
**Sommant** on kunta Ranskassa Saône-et-Loiren departementissa Bourgogne-Franche-Comtén alueella. Se sijaitsee noin 13 kilometriä Autunin kaupungista luoteeseen.

Kunnan alueelle rakennettiin luostari 800-luvulla. Luostaria ei enää ole olemassa. Kirkko rakennettiin Sommantiin 1000-luvulla. Kirkko uusittiin vuonna 1856, jolloin keskiaikainen kellotorni siirrettiin läntiseen portaaliin. Vuonna 1861 myrsky kuitenkin romahdutti tornin ja se jouduttiin rakentamaan uudelleen.

Keskustan liepeillä oleva linna *Château de Vallogne* on rakennettu 1800-luvun jälkipuoliskolla. Linnaa koristamaan on rakennettu useita keskiaikaisia puolustusarkkitehtonisia elementtejä, kuten torneja, vartiotorneja, jousiammunta-aukkoja, machicouliseja. Kattoon on käytetty burgundilaista lasitettua kattotiiltä. Linnassa oli 2000-luvulla tulipalo, jossa osa katosta ja kattotiilistä tuhoutui.

Kunta on osa Morvanin luonnonpuistoa (*Parc naturel régional du Morvan*).

Lähteet
-------

1. ↑  Comparateur de territoire Institut National de la Statistique et des Études Économiques. Viitattu 5.1.2022. (ranskaksi)
2. ↑  Sommant Patrimoine du Morvan. Viitattu 5.1.2022. (ranskaksi)
3. ↑  Château de Vallogne Patrimoine du Morvan. Viitattu 5.1.2022. (ranskaksi)
4. ↑  Les communes Parc naturel régional du Morvan. Viitattu 5.1.2022. (ranskaksi)

Aiheesta muualla
----------------

* Kuvia tai muita tiedostoja aiheesta **Sommant** Wikimedia Commonsissa
**William James Herschel, 2. baronetti** (9. tammikuuta 1833 – 24. lokakuuta 1917) oli brittiläinen ICS-upseeri (*Indian Civil Service*) Intiassa. Hänet tunnetaan sormenjälkien tunnisteen kehittäjänä.

Herschelin tunnustetaan olevan ensimmäinen eurooppalainen, joka huomasi sormenjälkien arvon ihmisten tunnistamisessa. Hän ymmärsi, että sormenjäljet ​​olivat ainutlaatuisia ja pysyviä. Herschel dokumentoi omat sormenjäljensä elämänsä aikana todistaakseen niiden muuttumattomuuden. Hän oli myös ensimmäinen henkilö, joka käytti sormenjälkiä käytännöllisesti. Jo vuonna 1858 hän työskenteli brittiläisenä upseerina Intian virkamieskunnassa Jangipurissa Bengalin alueella Intiassa, ja hän alkoi laittaa sormenjälkiä sopimuksiin.

John Herschel oli hänen isänsä ja William Herschel hänen isoisänsä. Herschelin kuoltua hänen baronetin arvonsa periytyi hänen pojalleen.

Aiheesta muualla
----------------

* Kuvia tai muita tiedostoja aiheesta **William James Herschel** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Puola

 |
|  |
| Henkilöt | 
* Deutsche Biographie

 |
|  |
| Muut | 
* SNAC

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Sir William Herschel, 2nd Baronet
Parfait-Louis Monteil.
Monteilin tutkimusmatkan reitti.
**Parfait-Louis Monteil** (18. huhtikuuta 1855 Pariisi – 29. syyskuuta 1925 Herblay-sur-Seine) oli ranskalainen sotilas ja tutkimusmatkailija.

Monteil valmistui Saint-Cyrin sotilasakatemiasta ja palveli Senegalissa ja Annamissa. Vuosina 1886–1888 hän tutki rautatien rakentamista Bafoulabén ja Bamakon välille nykyisessä Malissa.

Vuonna 1890 Monteil lähetettiin tutkimaan Ranskan ja Britannian siirtomaiden rajaksi sovittua Sokoton kalifaatin pohjoisrajaa nykyisessä Nigerissä. Hän lähti pienen ranskalaisjoukon ja alkuasukassotilaiden kanssa Saint-Louisista Senegaljokea pitkin Kayesiin ja eteni maitse ranskalaisten hiljattain valloittamaan Ségouun sekä Ouagadougoun kautta Nigerin länsiosaan.

Monteil vieraili vuonna 1891 Argungun ja Sokoton kalifikunnissa ja jatkoi Kanon kautta Bornuun ja Tšadjärvelle, jonne hän saapui huhtikuussa 1892. Retkikunta kääntyi sen jälkeen pohjoiseen ja saapui N’Guigmin, Bilman ja Murzuqin kautta joulukuussa Tripoliin. Monteil kirjoitti seuraavana vuonna matkakirjan, josta hän sai Ranskan maantieteellisen seuran kultamitalin.

Monteil lähti vuonna 1894 tutkimusretkelle Ubangijoelle ja Niilin yläjuoksulle. Saavuttuaan Gaboniin hänet siirrettiin Norsunluurannikolle taistelemaan Samori Tourén joukkoja vastaan. Monteilin retkikunnan tehtävänä oli puolustaa Ranskan protektoraatiksi alistunutta Kongia, mutta vihamieliset baulet pakottivat hänet vetäytymään häpeällisesti. Tämä tappio oli yksi kenraalikuvernöörin johtaman Ranskan Länsi-Afrikan perustamisen syistä. Monteil yritti myöhemmin osallistua politiikkaan ja oli mukana Tunisian eteläosan valloituksessa.

Lähteet
-------

1. 1 2 3 4 5 6  *Encyclopedia of African Colonial Conflicts*, s. 469–470. Santa Barbara & Denver: ABC-CLIO, 2017. ISBN 978-1-59884-836-6.
2. ↑  *French West Africa. Volume II: the Colonies*, s. 373. Naval Intelligence Division, 1944. Teoksen verkkoversio.
3. ↑  Daddieh, Cyril K.: *Historical Dictionary of Cote d’Ivoire (The Ivory Coast), third edition*, s. 367. London: Rowman & Littlefield, 2016. ISBN 978-0-8108-7186-1.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Belgia
* Yhdysvallat
* Alankomaat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Somnath Chatterjee** (25. heinäkuuta 1929 – 13. elokuuta 2018) oli intialainen asianajaja ja poliitikko, joka toimi Lok Sabhan puhemiehenä vuosina 2004–2009.

Chatterjee syntyi erittäin uskonnolliseen hindulaiseen perheeseen. Hänen isänsä oli Kalkutan korkeimman oikeuden tuomari Nirmal Chandra Chatterjee, joka vaikutti myös nationalistisessa Hindu Mahasabha -puolueessa. Hänen äitinsä Binapani Devi oli harras hindu, joka opetti lapsilleen hindulaisten pyhiä kirjoituksia.

Chatterjeen isä tutustui kommunistivaikuttaja Jyoti Basuun vuonna 1948 vastustaessaan pääministeri Jawaharlal Nehrun ja kongressipuolueen kommunisteihin kohdistuneita pidätyksiä. Basusta tuli perheen ystävä, joka vaikutti varsinkin Somnathin ajatteluun. Hän työskenteli lakimiehenä 18 vuotta ennen kuin siirtyi politiikkaan. Hän liittyi marxilaiseen kommunistipuolueeseen vuonna 1968.

Ensimmäiset vaalit joihin hän osallistui olivat vuoden 1971 parlamenttivaalit, jotka hän voitti. Tuolloin alkoi ura Intian parlamentin alahuoneessa, jonne hänet valittiin lopulta kymmenesti. Ainoan vaalitappionsa hän koki vuonna 1984, jolloin Mamata Banerjee voitti hänet parlamenttivaaleissa. Chatterjee valittiin vuonna 2004 Lok Sabhan puhemieheksi yksimielisesti. Hänen välinsä puolueeseensa kuitenkin tulehtuivat vuonna 2008, jolloin kommunistit vetivät tukensa pois Manmohan Singhin hallitukselta ja vaativat hänen eroaan puhemiehen virasta. Hän kieltäytyi eroamasta, jonka vuoksi hänet erotettiin puolueesta. Chatterjee jatkoi puhemiehenä kautensa loppuun, jonka jälkeen hän luopui politiikasta.

Lähteet
-------

1. 1 2 3  Mazumdar, Jaideep: From A Hindu To A Communist: The Political Journey Of Somnath Chatterjee *Swarajya*.  13.8.2018. Viitattu 24.12.2019.
2. 1 2  Who was Somnath Chatterjee? *India Today*.  13.8.2018. Viitattu 24.12.2019.

Aiheesta muualla
----------------

* Kuvia tai muita tiedostoja aiheesta **Somnath Chatterjee** Wikimedia Commonsissa

* Lok Sabhan entinen puhemies Somnath Chatterjee
* Chatterjeen arkistoitu kuvaus Lok Sabhassa
* Encyclopædia Britannican artikkeli Chatterjeesta

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Yhdysvallat

 |

 |
Nåtö

|  |  |
| --- | --- |
| Sijainti | 
ParainenVarsinais-SuomiSuomi |
| Saariryhmä | 
Turunmaan saaristo |
| Merialue | 
Saaristomeri |
| Korkein kohta | 
29 mView and modify data on Wikidata  |
| Pinta-ala | 
1,36 km²  |

Väestö| Asukasluku | 
2 |
| Asutuskeskukset | 
Nåtö |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Nåtö** on kylä ja saari Houtskarissa Paraisilla. Kylä sijaitsee noin 25 kilometriä Houtskarin pääsaaresta luoteeseen Kihdin merenselän itärannalla ja on Houtskarin, Paraisten ja koko Varsinais-Suomen maakunnan läntisin asuttu paikka. Nåtön pääsaari on pituudeltaan noin kaksi kilometriä ja leveydeltään noin kilometrin. Lähin naapurisaari Ahvenanmaan puolella on Torsholma. Muita asuttuja saaria kylässä ovat Nåtön pääsaaren ohellä Själö ja Härklot. Kylän saarista läntisimmän, Nåtön pääsaaren asukasluku oli vuonna 2015 kaksi. Ainoa asuttu talo pääsarella oli edelleen maatilana toimiva Nåtön kylän Sammelsin kantatila, lisäksi oli kesäasukkaita.

Katso myös
----------

* Nåtö (Lemland)

Lähteet
-------

1. ↑  Elina Auri: Ilman kiinteää tieyhteyttä olevat pysyvästi asutut saaret (pdf) (s. 82) Työ- ja elinkeinoministeriö. Viitattu 16.2.2015.
2. ↑  Ojanperä, Päivi: Ahvenanmaalta itään.  *Turun Sanomat*, 15.2.2015, 111. vsk, nro 45, s. 15–16.
**Särkijärvi** on ylänköjärvi Muonion kuntakeskuksen kaakkoispuolella Lapin maakunnan luoteisosassa. Sen pinta-ala on viisi neliökilometriä. Etäisyys Rovaniemeltä on 172 kilometriä pohjoisluoteeseen.

Maantiede
---------

Särkijärven pituus kaakosta luoteeseen on 3,8 kilometriä. Suurin leveys lännestä itään on yli kolme kilometriä. Järven pohjoisin osa jakautuu useisiin lahtiin: Pitkänvedonlahti, Karintakasenlahti, Siepinlahti, Kylmälahti. Noin kahdeksasosa Särkijärvestä on vähintään kymmenen metriä syvä. Syvin kohta, 14 metriä, sijaitsee järven keskiosassa.

Särkijärvessä on kahdeksan saarta, niiden yhteispinta-ala on 3,3 hehtaaria. Laajimmat saaret sijaitsevat järven kaakkoisosassa (Alainensaari, Keskinensaari, Palosaari). Särkijärven luoteisella rannalla sijaitsee Särkijärven kylä. Järven länsipuolitse kulkee kantatie 79, jonka varrella on asutusta. Särkijärven itäpuolella sijaitsee Jerisjärvi, järvien välinen kannas on kapeimmillaan alle kilometrin levyinen. Kannaksella kohoaa Kropio ja Ulkuvaara. Särkijärven eteläpuolella sijaitsee Kuiva Särkivaara, Tuore Särkivaara ja Särkitunturi.

Särkijärven luusua sijaitsee järven länsikolkassa, josta alkaa lyhyt ja pensaikkorantainen Särkijoki, joka virtaa Särkilompoloon (254,7 metriä mpy).

Särkijärven kalalajeja ovat ahven, hauki, kiiski, made, muikku ja siika.

Särkijärven vesitilavuus on 26 010 000 kuutiometriä.

Särkijärvi (67.484.1.001) kuuluu Särkijärven valuma-alueeseen (67.484), joka on kolmannen jakovaiheen vesistö Tornionjoen vesistössä (67). Toinen jakovaihe on Kangosjoen valuma-alue (67.48) ja ensimmäinen jakovaihe Kangosjärven–Muonion alue (67.4). Särkijärvi on Särkijärven valuma-alueen ainoa vakavesi.

Särkijärvi on kuudenneksi laajin Muonion 226:sta vähintään hehtaarin laajuisesta vakavedestä. Sitä edeltävä Liepimäjärvi on pinta-alaltaan hieman suurempi, mutta tilavuudeltaan huomattavasti pienempi.

Muonion Särkijärvi on kolmanneksi laajin Suomen 176:sta vähintään hehtaarin laajuisesta Särkijärvestä.

Lähteet
-------

1. 1 2 3 4 5  Särkijärvi, vakavesi, Muonio
2. 1 2 3 4 5 6 7 8 9  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 9.1.2022.
3. ↑  Särkijärvi. Järviwiki. Viitattu 9.1.2022.
4. 1 2  Muonion kalavedet, kalastusluvat ja palvelut kalastajalle *Discovermuonio.fi*. Muonion Matkailu ry. Viitattu 9.1.2022.
5. ↑  Särkijärven valuma-alue (67.484). Järviwiki. Viitattu 9.1.2022.
6. ↑  Muonio. Järviwiki. Viitattu 9.1.2022.
7. ↑  Särkijärvi. Järviwiki. Viitattu 9.1.2022.
**Suvi Hämäläinen** (s. 15. heinäkuuta 2003) on suomalainen salibandyn pelaaja, pelipaikaltaan hyökkääjä. Hän on edustanut Naisten Salibandyliigassa eli nykyisessä F-liigassa Pirkkalan Pirkkoja kaudella 2019–2020, Kooveeta kaudella 2020–2021 ja Classicia kaudella 2021–2022. Hän on pelannut liigassa kauden 2021–2022 runkosarjan loppuun mennessä 51 runkosarjaottelua, joissa hän on tehnyt 60 maalia ja antanut 32 maalisyöttöä, sekä neljä pudotuspeliä, joissa hän on tehnyt kaksi maalia ja saanut yhden syöttöpisteen.

Hämäläinen on pelannut naisten maajoukkueessa 11 ottelua, joissa hän on tehnyt kolme maalia ja saanut neljä syöttöpistettä. Hän pelasi 16-vuotiaana naisten maailmanmestaruuskilpailuissa 2019 ja saavutti pronssia. Hän teki turnauksen kuudessa ottelussaan kaksi maalia ja antoi kaksi maalisyöttöä. Hän voitti alle 19-vuotiaiden maailmanmestaruuden vuonna 2021. Hän teki turnauksen kuudessa ottelussaan 12 maalia ja sai yhden syöttöpisteen. Suomi voitti loppuottelussa Ruotsin maalein 5–4, ja Hämäläinen teki Suomen kaksi ensimmäistä maalia sekä jatkoajalla voittomaalin. Hänet valittiin turnauksen tähdistökentälliseen.

Lähteet
-------

1. 1 2  Suvi Hämäläinen *Nhlfinns.net*.  3.4.2022. Viitattu 7.4.2022.
2. ↑  Suvi Hämäläinen F-liiga. Viitattu 7.4.2022.
3. 1 2 3  Player Card: Suvi Hämäläinen *Floorball.org*. IFF. Viitattu 7.4.2022. (englanniksi)
4. ↑  Pelaajatilastot  14.12.2021. Salibandyliitto. Viitattu 7.4.2022.
5. ↑  Pitkänen, Henri: Suomen MM-joukkueeseen murtautunut superlahjakkuus on yllättänyt kaikki, päävalmentaja ei ollut nähnyt koskaan edes pelaavan: "Olihan se shokki päästä mukaan"  5.11.2019. Yle. Viitattu 7.4.2022.
6. ↑  Strozyk, Matias: Neljä maalia mättäneet Kaupin siskokset salibandynaisten sankareina – Suomi nousi jatkoerävoittoon ja MM-pronssiin  15.12.2019. Yle. Viitattu 7.4.2022.
7. ↑  Suomi on U19-naisten maailmanmestari!  5.9.2021. EräViikingit. Viitattu 7.4.2022.
8. ↑  All-Star Team *Women's U19 World Floorball Championships 2020*.  5.9.2021. IFF. Viitattu 7.4.2022.
**Néa Magnisía** (kreik. Νέα Μαγνησία) on Kreikan kaupunki, joka sijaitsee Thessalonikin metropolialueella. Se kuuluu hallinnollisesti Déltan kuntaan, Thessalonikin alueyksikköön ja Keski-Makedonian alueeseen. Néa Magnisía muodostaa oman kaupunkiyhdyskuntansa (Δημοτική Κοινότητα Νέας Μαγνησίας, *Dimotikí Koinótita Néas Magnisías*). Kaupungin väkiluku on 4 266 (vuonna 2011).

Néa Magnisían pieni kaupunki, suomeksi "Uusi Magnesia", on Thessalonikin esikaupunkeja ja sijaitsee noin 11 kilometriä luoteeseen Thessalonikin keskustasta. Kaupungin nimi viittaa vanhaan Magnesiaan eli Manisaan Vähässä-Aasiassa, josta siirtyi alueelle paljon kreikkalaisevakkoja Kreikan ja Turkin väestönvaihdossa vuonna 1923. Asutuksen alkuperäinen nimi oli vuoteen 1952 saakka *Lachanókipoi* (Λαχανόκηποι). Kaupungin pääkirkko on omistettu Pyhälle Panteleimonille (*Ágios Panteleímonas*).

Aiemmin kaupunki kuului Echédoroksen kuntaan ja vuodesta 2011 lähtien Déltan kunnan Echédoroksen kunnallisyksikköön.

Lähteet
-------

1. 1 2 3  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)
2. ↑  Lachanokipoi -- Nea Magnisia *Name Changes of Settlements in Greece*. Institute for Neohellenic Research. Viitattu 1.9.2020.
**Kruunuerakkohaukka** (*Buteogallus coronatus*) on eteläamerikkalainen päiväpetolintu. Lajin nimesi Louis Jean Pierre Vieillot 1817. Se luokiteltiin aiemmin erakkohaukkojen sukuun (*Harpyhaliaetus*), mutta molekyylitutkimusten perusteella se kuuluu luhtahaukkojen suvun neljä lajia käsittävään kladiin.

Koko ja ulkonäkö
----------------

Linnun pituus on 75–85 cm, naaraan ollessa hieman koirasta kookkaamman. Lintu voi painaa 3 kg. Kookas haukka, jolla on lyhyt pyrstö ja pitkät jalat. Höyhenpuku on pääosin tummanruskea, tummassa pyrstössä on vaalea poikkiraita ja koivet ovat keltaiset. Päälaella on töyhtö. Nuoren linnun vaalea vatsapuoli on tummaviiruinen ja höyhenpuku on kauttaaltaan vaaleampi kuin vanhan linnun. Laji voi elää 40-vuotiaaksi.

Kruunuerakkohaukka istuskelee mielellään pylväiden, aidantolppien tms. nokassa vaanien saalista. Se vaikuttaa kömpelöltä mutta on kuitenkin tehokas saalistaja.

Erakkohaukkoja on 2 lajia, tämän lajin lisäksi erakkohaukka (*H. solitarius*).

Esiintyminen
------------

Laji asuttaa Etelä-Amerikan keskiosia Andien itäpuolella Boliviassa, Brasiliassa, Argentiinassa ja Paraguayssa. Uruguaysta laji on mahdollisesti kuollut sukupuuttoon. Laji on uhanalainen, vaarantunut. Vähenemisen syistä ei olla täysin selvillä, mutta ainakin paikalliset maanviljelijät ja karjankasvattajat ampuvat niitä. Tappaminen on vähentynyt viime vuosikymmeninä.

Elinympäristö
-------------

Avoimet ja harvakasvuiset metsät sekä pampa.

Lisääntyminen
-------------

Naaras munii vain yhden munan.

Ravinto
-------

Pyydystää saaliikseen nisäkkäitä, pääasiassa jyrsijöitä ja jäniseläimiä, sekä lintuja, kaloja ja todennäköisesti myös käärmeitä.

Lähteet
-------

* Perrins, Christopher M. (päätoim.) 1992: Otavan lintutieto - Maailman linnut. Otava. Italia. ISBN 951-1-12001-8
* Accueil
* IUCN esiintymiskartta

### Viitteet

1. ↑  BirdLife International: *Buteogallus coronatus* *IUCN Red List of Threatened Species. Version 2013.2*.  2012. International Union for Conservation of Nature, IUCN, Iucnredlist.org. Viitattu 7.5.2014. (englanniksi)
2. ↑  Bierregaard, R.O. Jr, Christie, D.A. Kirwan, G.M. & Marks, J.S: Crowned Solitary Eagle (Buteogallus coronatus). Teoksessa del Hoyo, J. Elliott, A. Sargatal, J. Christie, D.A. & de Juana, E. (toim.): *Handbook of the Birds of the World Alive*. Barcelona: Lynx Edicions, 2018. Teoksen verkkoversio (viitattu 20.3.2018). (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1270261
* Wikispecies: Buteogallus coronatus
* ADW: Harpyhaliaetus\_coronatus
* Avibase: ABDAC20ADB4AD0B5
* BirdLife: 22695855
* BOLD: 745436
* BOW: croeag1
* eBird: croeag1
* GBIF: 7661920
* iNaturalist: 201039
* IUCN: 22695855
* NCBI: 2868389
* Neotropical: croeag1
* Xeno-canto: Buteogallus-coronatus

 |

 |
**Suvi Valli** (s. 1977 Viitasaari) on suomalainen runoilija ja kääntäjä.

Valli opiskeli lukion jälkeen vuoden kirjoittamista Oriveden Opistossa ja sen jälkeen kirjallisuutta, musiikkitiedettä, saksan kieltä ja antiikin kulttuuria Jyväskylän yliopistossa. Hän valmistui kirjallisuuden maisteriksi vuonna 2003. Valli voitti J.H. Erkon kirjoituskilpailun vuonna 2007 (nimellä Suvi Boon). Vallin esikoiskokoelma *Ohijuoksija* ilmestyi 2011. Teos oli ilmestymisvuonnaan Helsingin Sanomien kirjallisuuspalkintoehdokas ja Ylen Tanssiva karhu -runopalkintoehdokas 2012.

Vallin teos *Spiraali* (2017) voitti Tuli & Savu -runouspalkinnon ja oli vuoden 2018 Tanssiva karhu -palkintoehdokkaana. Vallin esseeteos *Hallittua kaatumista ja muita ruumiin kielen asentoja* on Runeberg-palkintoehdokkaana 2022.

Valli on kääntänyt suomeksi saksalaisen Johann Gottfried Seumen matkakirjan *Kesä 1805* (2018). Teos koostuu päiväkirjamerkinnöistä ja kirjeistä, jotka Seume kirjoitti matkallaan Baltian ja Venäjän kautta Suomeen, Ruotsiin ja Tanskaan vuonna 1805. Seumen matkareportaasi sisältää laajoja, kulttuurihistoriallisesti kiinnostavia kuvauksia 1800-luvun alun Suomesta.

Teokset
-------

* *Ohijuoksija*. Helsinki: Otava, 2011. ISBN 978-951-12550-8-6.
* *Elämä:kertoja*. Helsinki: Otava, 2014. ISBN 978-951-12783-5-1.
* *Spiraali*. Helsinki: Otava, 2017. ISBN 978-951-13072-9-7.
* *Hallittua kaatumista ja muita ruumiin kielen asentoja*. Poesia, 2021. ISBN 978-952-305-172-0.

Käännökset
----------

* Johann Gottfried Seume: *Kesä 1805.* Helsinki: Poesia, 2018. ISBN 978-952-305-107-2. Saksankielinen alkuteos: *Mein Sommer 1805* (1806).

Lähteet
-------

1. 1 2 3  Suvi Valli Kustannusosakeyhtiö Otava. Viitattu 4.5.2018.
2. 1 2  Valli, Suvi *Kirjasampo.fi*. Viitattu 24.12.2021.
3. ↑  Nämä 6 runoteosta kilpailevat Tanssiva karhu -palkinnosta  3.5.2018. Yleisradio. Viitattu 4.5.2018.
4. ↑  Rinta-Tassi, Minna: Tässä ovat kaunokirjallisuuden Runeberg-palkintoehdokkaat – kymmenen kirjailijaa tavoittelee 20 000 euron palkintoa *Yle Uutiset*.  9.12.2021. Viitattu 24.12.2021.
5. ↑  Kesä 1805 • Poesia *Poesia*. Viitattu 5.10.2020.

Aiheesta muualla
----------------

* Yle: Suvi Valli ryhtyi runoilijaksi, koska juoksulenkeillä oli tylsää. 11.5.2018.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Muut | 
* IdRef

 |

 |
**Veera Saar** (vuoteen 1936 *Veera-Alise Döring*, 28. maaliskuuta 1912 Tikanpesä, Jaaman piiri, Pietari – 20. heinäkuuta 2004 Tallinna) oli virolainen kirjailija.

Saar debytoi vuonna 1949 lastenkirjalla *Sõit mustikametsa*. Vuodesta 1958 hän asui Arukülan kylässä lähellä Tallinnaa ja työskenteli siellä kirjailijana. Hän vietti elämänsä viimeiset vuodet Tallinnassa. Teossarja *Kraakuvi mägi* (1987), *Maa hind* (1990), *Kodutee* (1996) ja *Käritsa leib* (1999) yksi hänen huomattavimmista saavutuksistaan. Kodutee-teoksesta hän sai Eduard Vilden kirjallisuuspalkinnon vuonna 1997.

Veera Saarin teokset kuvaavat usein realistisella tyylillä maalaiselämää naisen näkökulmasta. 
Hänen tarinoissaan on usein omaelämäkerrallisia kerroksia.

Lähteet
-------

1. ↑  Saar, Veera Eesti biograafiline andmebaas ISIK. Viitattu 11.4.2020.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Muut | 
* IdRef

 |

 |
**Kruunuasunnot Oy** on suomalainen kiinteistöyhtiö, joka rakennuttaa ja vuokraa vapaarahotteisia asuntoja 19 paikkakunnalla ympäri Suomen. Toimintaan kuuluu myös asuntojen vuokrauksen ja hallinnoinnin palveluiden tuottamista. Kruunuasunnot hoitaa yhteensä noin 2300 asuntoa, joista se omistaa itse noin 1 900.

Historia
--------

Kruunuasunnot perustettiin vuonna 1999 hallinnoimaan Suomen puolustusvoimien omistuksessa olleita vuokra-asuntoja. Vuosina 1999—2001 Kruunuasunnoille siirrettiin noin 5 300 Puolustusvoimien asuntoa. Tämän jälkeen Kruunuasunnot on ostanut lisää kiinteistöjä sekä rakennuttanut uusia taloja muun muassa Helsinkiin, Tampereelle, Jyväskylään, Turkuun, Hämeenlinnaan, Sodankylään ja Rovaniemelle. Vanhoja kohteita on perusparannettu järjestelmällisesti ja osa on myyty tai purettu pois.

Kruunuasuntojen omistaja oli aluksi Suomen valtion kiinteistösijoitusyhtiö Kapiteeli Oyj. Kapiteeli myi vuonna 2004 tytäryhtiön koko osakekannan Solidiumille. Kaupan kokonaisarvo oli noin 115 miljoonaa euroa. Nykyisin Solidium on jaettu arvopaperiliiketoimintaa harjoittavaksi Solidiumiksi ja kiinteistöliiketoimintaa harjoittavaksi Governia Oy:ksi, joista jälkimmäinen on Kruunuasuntojen emoyhtiö. Governia on Suomen valtion omistuksessa.

### A-Kruunu

A-Kruunu Oy perustettiin joulukuussa 2001 Kruunuasunnot Oy:n tytäryhtiöksi. Aikaisemmalta nimeltään Aravakruununa tunnettu yhtiö keskittyi pääosin Arava-omistukseen.

Suomen valtio pääomitti Kruunuasunnot Oy:n tytäryhtiönä tuolloin ollutta A-Kruunu Oy:tä vuonna 2013 osana ensimmäistä lisätalousarviota 30 miljoonalla eurolla tarkoituksena rakennuttaa kohtuuhintaisia vuokra-asuntoja omaan omistukseen Helsingin seudulla.

A-Kruunu Oy siirrettiin valtion suoraan omistukseen vuonna 2014.

Muuta
-----

Puolustushallinnon asuntokannan osalta yhtiön yhteistyökumppani kiinteistönhoidossa on Puolustushallinnon rakennuslaitos.*lähde?*

Lähteet
-------

1. 1 2 3 4  Kruunuasunnot Oy *finder.fi*. Fonecta. Viitattu 19.2.2017.
2. 1 2  Yritys *Kruunuasunnot Oy*.  Arkistoitu 31.7.2021. Viitattu 30.4.2020.
3. ↑   (Arkistoitu – Internet Archive)
4. ↑
5. ↑  :

Aiheesta muualla
----------------

* www.kruunuasunnot.fi, yrityksen internet-sivusto
**Suvi Salmenniemi** on suomalainen tutkija. Hän toimii sosiologian professorina Turun yliopistossa. Aiemmin hän on työskennellyt Tampereen yliopistossa ja Helsingin yliopistossa.

Salmenniemi on tullut tunnetuksi Venäjä-tutkijana. Hän aloitti työuransa Neuvostoliiton ja Venäjän tutkimuksen parissa, aiheina muun muassa sukupuolijärjestelmä ja arkielämä Neuvostoliitossa, poliittinen aktivismi ja naisliike 2000-luvun Venäjällä. Salmenniemi väitteli tohtoriksi Helsingin yliopistossa vuonna 2007 aiheena kansalaistoiminta Venäjällä.

Teoksia
-------

* Salmenniemi, Suvi: *Democratisation and Gender in Contemporary Russia*. New York: Routledge, 2008. ISBN 978-0-203-89557-3. (englanniksi)
* Rotkirch, Anna & Salmenniemi, Suvi (toim.): *Suhteiden Venäjä*. Helsinki: Gaudeamus, 2008. ISBN 978-952-495-038-1. Kirjan esittely. [vanhentunut linkki]

Lähteet
-------

1. ↑  Suvi Salmenniemi Turun yliopisto. Viitattu 23.10.2021.
2. ↑  Growing Flowers in the Frost: Civic Activity, Citizenship and Gender in Russia (Väitöskirjan tiivistelmä)  1.6.2007. Helsingin yliopisto. Viitattu 8.11.2008. (englanniksi)
**Suvi Parrilla** (s. 1974 Helsinki) on suomalainen mediataiteilija, VJ ja videovisualisti. Hän on valmistunut kuvataiteiden maisteriksi Taideteollisesta korkeakoulusta ja aikaisemmin opiskellut Turun taideakatemiassa.

Parrilla on tehnyt ja tuottanut performanssitaidetta aktiivisesti vuosina 2007-2012. Hän on Presentaatio performanssi- ja esitystaiteen tiedotuskeskus ry:n perustajajäsen ja toiminut lisäksi Muu ry:n hallituksessa sekä jäsenvalintalautakunnassa. Presentaatio on vaikuttanut suomalaisen performanssi- ja esitystaiteen asemaan monipuolisesti, muun muassa julkaisemalla adressin oman toimikunnan saamiseksi Taiteen keskustoimikuntaan. 

Parrilla on toiminut mm. Suomen valotaiteen seura FLASH hallituksen jäsenenä ja keskittynyt vuodesta 2012 enenevissä määrin mediataiteeseen. 
Parrilla tunnetaan elektronisen musiikin visualisoijana nimellä VJ Suvi Suvereeni tai VJ SSuvereeni. Vuonna 2012 hän teki kiinteästi yhteistyötä Ishmail Sandstroemin ja Ismo Alangon projektissa Ishmail ja Ismo Iltamat. Vuonna 2014 hän oli mukana video-ohjaajana Turun filharmonisen orkesterin Kullervo-oopperassa. Hän on tehnyt yhteistyötä myös lasten- ja nuorten kulttuurin parissa Valon Voimat -festivaaleilla, Lahden Nuorisoteatterin sekä nukketeatteri Maria Baricín digitaalisen lavastuksen parissa.
VJ kulttuuria ja audiovisuaalista taidetta Parrilla on edistänyt Aavistus Festivalin työryhmässä yhdessä Folded Visualsin , Random Doctorsin ja Anni Laserin kanssa.
2020 hän aloitti VJ-lähtöisen stream-ohjelmaa Aavistus On Air nettiradio SAYFM:llä yhdessä Anni Laserin kanssa. Ohjelma koostaa arkistoa suomalaisesta VJ-kulttuurista.
Lisäksi Parrilla on toiminut juontajana Basso Radion "Sunnuntai Siskot" -ohjelmassa vuonna 2013.

Aiheesta muualla
----------------

* taiteilijan verkkosivu
* Aavistus Festival
* YLE: Retretin maagiset luolat kuohuttivat kansaa 1980-luvulla – nyt ne herätetään uudelleen henkiin digitaiteella ja kuudella miljoonalla eurolla
* YLE: Performanssitaideteos antaa ostajalleen kokemuksen
* Performance Studio Lilith
* Performanssipankki
Niki Tuskassa 2013
**Barbe-Q-Barbies** on suomalainen Helsingistä kotoisin oleva vuonna 2002 perustettu rock-musiikkia soittava yhtye. Se on julkaissut kolme täyspitkää albumia: *All Over You* (2010), *Breaking All the Rules* (2013) ja *Driven* (2015).

Yhtye on esiintynyt Suomen lisäksi Espanjassa, Britanniassa, Norjassa ja Virossa sekä lämmitellyt bändejä kuten W.A.S.P. ja New York Dolls. Syyskuussa 2013 Barbe-Q-Barbies esiintyi yhdessä brittiläisen Girlschoolin kanssa Helsingin Nosturissa.

Yhtye osallistui vuoden 2016 Uuden Musiikin Kilpailuun kappaleella "*Let Me Out*". Kappale pääsi kisan finaaliin, jossa sijoittui neljänneksi.

Jäsenet
-------

### Nykyinen kokoonpano

* Niki – laulu
* Heidi – kitara (2018-)
* Ekkis – kitara
* Minttu – basso
* Niina – rummut

### Entiset jäsenet

* Kaisa – kitara (2002-2018)
* Katja - basso (2002-2011)

Diskografia
-----------

### Studioalbumit

* *All Over You*  (2010)
* *Breaking All the Rules*  (2013)
* *Driven*  (2015)
* *Borrowed Time*  (2019)

Lähteet
-------

1. ↑  Franck, Tuukka: Girlschool, Barbe-Q-Barbies 27.9.2013 @ Nosturi, Helsinki *Kaaos Zine*.  30.9.2013. Viitattu 25.9.2015.
2. ↑  Sandhja to represent Finland in 2016! *eurovision.tv*.  27.2.2016. Viitattu 21.11.2016.

Aiheesta muualla
----------------

* Kuvia tai muita tiedostoja aiheesta **Barbe-Q-Barbies** Wikimedia Commonsissa

* Yhtyeen verkkosivut
* Laurikainen, Kata: Barbe-Q-Barbies on tosissaan maailmanvalloituksen kanssa (Arkistoitu – Internet Archive) Rytmi.com.
Pelivälineet
Speedmintonin peluuta
**Speed badminton** (*Speedminton®*) on Bill Brandesin kehittämä sulkapallon ulkopeliversio. Perinteisen sulkapallon sulka oli kuitenkin liian kevyt tuulisiin olosuhteisiin, ja näin Bill Brandes kehitti Speed Badmintonin. Speedminton on hyvin samankaltainen kuin perinteinen sulkapallokin, mutta itse "sulka" on painavampi. 

Keksijä nimesi pelin aluksi sukkulapalloksi (shuttleball). Vuonna 2001 peli nimettiin uudelleen speed badmintoniksi tai speedmintoniksi. Vuonna 2003 aktiivisia pelaajia oli Saksassa 6000. Huolimatta kasvavista harrastajamääristä, peli on edelleen melko tuntematon erityisesti Saksan ulkopuolella. Joka tapauksessa mestaruudesta kisattiin ensimmäisen kerran Berliinissä 2005.

Kenttä ja välineet
------------------

Peli koostuu kahdesta neliöstä, joiden sivujen pituudet ovat 5,5 m ( 18 ft). Neliöiden välimatka on 12,8 m (42 ft). Peliä voidaan pelata hyvin myös puolikkaalla tenniskentällä. Mailat ovat samankaltaiset kuin squashissa. Itse pallo on hieman painavampi kuin perinteinen sulkapallo.

Säännöt
-------

Pelin tarkoituksena on pyrkiä saamaan "sulka" vastustajan kenttään. Mikäli pallo karkaa vastustajan kentän ulkopuolelle, vastustaja saa pisteen. Erä päättyy kun toinen pelaajista saavuttaa 16 pistettä, peli pelataan kolmesta erävoitosta. Ero pitää kuitenkin olla vähintään kaksi pistettä. Syöttö voidaan suorittaa oman kenttäpuoliskon takaa olan yläkautta syötöllä. Mikäli syöttö suoritetaan omasta neliöstä, tulee syötön tapahtua alakautta.

Pelin variaatiot
----------------

* Doubles : Peliä pelataan kahdella vierekkäisellä kentällä. Kaksinpelissä syöttö tulee suorittaa diagonaalisesti vastassa olevalle pelaajalle.
* Speeder : Nopeampi peli kuin speedminton, painavampi "sulka"
* Black Lightning: Speedmintonia voidaan pelata yöllä valaisemalla "sulka".

Lähteet
-------

* New "Speedminton" Craze Takes Off

Aiheesta muualla
----------------

* Speedmintonin valmistajan kotisivut. Videoita, valokuvia ja muuta tietoa pelistä.
**Portapique** on kylä Kanadan Nova Scotiassa. Se kuuluu Colchesterin piirikuntaan ja sijaitsee Cobequidinlahden pohjoisrannalla. Portapiquen alueella on noin sata asukasta, ja kesäisin mökkikaudella väkiluku kasvaa noin 250:een.

Portapique oli alkujaan Portaupique-niminen acadialaiskylä, joka perustettiin hieman vuoden 1700 jälkeen. Kun Abijah Willard vieraili siellä vuonna 1855 acadialaisten karkotuksen aikaan kylä oli suolla, ja loppuvuodesta alue oli jo vapaana. Uusia asukkaita sinne tuli 1760-luvun lopussa ja 1770-luvun alussa.

Nova Scotian joukkoampuminen vuonna 2020 käynnistyi Portapiquesta, ja sen aikana kuoli ainakin 19 ihmistä.

Lähteet
-------

1. 1 2  Portapique *Place-Names and Places of Nova Scotia*. Nova Scotia Archives. Viitattu 20.4.2020. (englanniksi)
2. 1 2  MacLeod, Meredith & Jerrett, Andrea: RCMP say 'in excess of 19 victims' in N.S. rampage *CTV News*.  20.4.2020. Bell Media. Viitattu 20.4.2020. (englanniksi)
**Winx Club – Syvyyksien salaisuus** (ital. *Winx Club: Il mistero degli abissi*, engl. *Winx Club: The Mystery of the Abyss*) on vuonna 2014 julkaistu elokuva. Elokuva on julkaistu teatterilevityksenä, ja Netflix julkaisi elokuvan englanninkielisen version. Suomessa elokuva tuli teatterilevitykseen 8. toukokuuta 2015. Elokuva julkaistaan DVDnä 14.elokuuta 2015 sisältäen suomen, englannin, ruotsin, tanskan ja norjan jälkiäänityksen elokuvasta.

Juoni
-----

Winxien arkkiviholliset Trix-noidat liittoutuvat ilkeän nymfin Politean kanssa päättääkseen keijujen päivät lopullisesti. Valtameren syvyyksiin on piilotettu helmi, joka antaa mittaamattomat voimat haltijalleen. Helmen avulla Trixit ja Politea aikovat tuhota myös Winx-keijut. Mutta ensin heidän tulee herättää Tritannus, Keisarin valtaistuimen oikea haltija Kadotuksesta. Politean ilkeä loitsu voi pelastaa Tritannuksen, mutta loitsu vaati nuoren kuninkaan uhrikseen, prinssi Skyn.

Voittamattomalta vaikuttava pahuuden liittouma: Trixit, Politea ja Tritannus lähtevät kilpajuoksuun aikaa ja keijuja vastaan löytääkseen helmen ja sinetöidäkseen voittamattomuutensa. Riittääkö keijujen suurinkaan rakkauden voima estämään Trixien ilkeää suunnitelmaa?
Bloom on päättänyt pelastaa Trixien vangitseman prinssi Skyn ja ehtiä helmen luokse ennen muita, mutta Politea sekoittaa Winxien suunnitelmat pettäessään ilkeät liittolaisensa oman etunsa vuoksi.

Vastaanotto Suomessa
--------------------

* Episodi:
* Iltasanomat:
* Nyt.fi:

Ääninäyttelijät
---------------

|  |  |  |
| --- | --- | --- |
| **Italiankielinen näyttelijä** | **Suomenkielinen näyttelijä** | **Rooli** |
| Letizia Ciampa | Diandra Flores | Bloom |
| Perla Liberatori | Majka Nurminen | Stella |
| Ilaria Latini | Katariina Kämäräinen | Flora |
| Gemma Donati | Rosa Tiirikainen | Musa |
| Domitilla D'Amico | Janette Sorvoja | Tecna |
| Laura Lenghi | Iida Annala | Aisha/Layla |
| Marco Vivio | Paavo Kerosuo | Sky |
| Alberto Bognanni | Sasu Moilanen | Tritannus |
| Tatiana Dessi | Miina Turunen | Icy |
| Federica De Bortoli | Rinna Paatso | Darcy |
| Valeria Vidali | Carla Rindell | Stormy |
| Alessandra Korompay | Anna Kulmala | Politea |
*Tämä artikkeli käsittelee käytöstä poistunutta matkapuhelinverkkoa. Sanan muista merkityksistä, katso Pointer (täsmennyssivu).*
Pointer-kyltti Helsingissä talon seinässä
**Pointer** oli Suomen Posti- ja telelaitoksen (nykyinen Telia) tarjoama CT2-matkapuhelinverkko lyhyen aikaa kesästä 1992 alkaen. Tekniikka muistutti tavallisia langattomia puhelimia, joilla sopivissa  hotspoteissa kykeni soittamaan puheluita (vrt. Wi-Fi hotspot). Verkkovierailu tai puheluun vastaaminen ei Pointer-puhelimilla onnistunut. 

Hotspotteja oli mm. postikonttoreissa ja niitä lienee ollut tarkoitus rakentaa laajemminkin, ehkä jopa 500 tukiasemaa maanlaajuisesti vuoteen 2000 mennessä. Nopeasti yleistynyt ja halventunut GSM-puhelin teki kuitenkin Pointer-palvelun pian kokonaan tarpeettomaksi ennen kuin se ehti yleistyä. 

Pointer-hotspotteja merkitseviä kylttejä (katso kuva) on yhä näkyvissä joissakin paikoin Suomessa, esimerkiksi Helsingissä Mechelininkadun varressa.

Helsingin puhelinyhdistys (nyk. Elisa) oli avannut jo vuonna 1990 Telepoint-palvelun, jossa johdottoman puhelimen luurilla pystyi soittamaan puheluita muutoinkin kuin oman tukiaseman välityksellä. Tukiasemia oli aluksi 20 kappaletta Helsingin keskustan alueella. Vastaava palvelu oli käytössä myös Turussa.

Lähteet
-------

1. ↑
2. ↑  Lyytikäinen, Susanna: Tivi 25 vuotta sitten: HPY lanseerasi "mukana kulkevan puhelinkioskin" *tivi.fi*.  19.4.2015. Viitattu 30.12.2015.
Keisarinvihreän myyntipakkaus
**Keisarinvihreä** on erittäin myrkyllinen kupariasetoarsenaatti eli kupariarseniitin ja kupariasetaatin seos, joka on väriltään hyvin kirkkaan vihreää. Ainetta on käytetty väriaineena ja hyönteismyrkkynä. Keisarinvihreällä värjättiin vaatteita, tapetteja ja jopa makeisiakin. Sitä käytettiin myös maalien väriaineena. Tapeteista vapautunut arseeni aiheutti usein myrkytysoireita kun kosteissa huonetiloissa homesieni hajotti arseenia sisältävää väriainetta, jolloin huoneilmaan haihtui arseeniyhdisteitä.

Keisarinvihreän käyttö kiellettiin sen myrkyllisyyden vuoksi useissa maissa jo 1920-luvulla ja lopullisesti se poistui käytöstä 1960-luvulla.

Keisarinvihreästä on käytetty myös nimityksiä **Schweinfurter Grün**, **kasselinvihreä** tai **pariisinvihreä**. Siitä johtuu myös sana **myrkynvihreä.**

Lähteet
-------

1. ↑  Hazardous Substance Fact Sheet (pdf)  tammikuu 1999. New Jersey Dept. of Health and Senior Services. Viitattu 13.4.2019. (englanniksi)
2. 1 2  Keisarinvihreä *coloria.net*. Viitattu 13.4.2019.
3. 1 2  Forsius, Arto: Arseeniyhdisteet lääkeaineinaArkistoitu kopio *saunalahti.fi*.  Arkistoitu 1.9.2019. Viitattu 13.4.2019.
4. 1 2  Keisarinvihreää ja vanhaa tapettia  22.4.2012. Lautiossa-blogi. Viitattu 13.4.2019.

Aiheesta muualla
----------------

* PubChem: Copper acetoarsenite (englanniksi)
* Toxin and Toxin Target Database (T3DB): Copper(II) acetoarsenite (englanniksi)
Point in Polygon -ongelmassa pyritään selvittämään, onko piste monikulmion sisällä, rajalla vai sen ulkopuolella. Ongelma saattaa olla varsin helppo ihmiselle, mutta tietokone vaatii selvittämiseksi algoritmin.
**Point in Polygon (PIP, PIP-ongelma)**, eli suomeksi **piste monikulmiossa**, on matematiikan ja tietojenkäsittelyn ongelma, jonka pääongelma on, onko annettu piste monikulmion sisällä, ulkopuolella vai sen rajalla.

PIP-ongelman ratkaisemisella on useita käytännön hyötyjä esimerkiksi tietokonegrafiikkassa, CAD-ohjelmistoissa, geoinformatiikassa ja paikkatietojärjestelmissä.*selvennä*

PIP-ongelmaa voidaan tutkia niin kaksiulotteisille kuvioille kuin myös kolmiulotteisille kappaleille, sekä yksinkertaisille monikulmioille (*simple polygons*) ja monimutkaisulle monikulmioille.

Ratkaisuja
----------

Ray casting -menetelmä laskee montako kertaa pisteestä vedetty säde läpäisee monikulmion reunan. Parillinen määrä tarkoittaa, että piste on monikulmion ulkopuolella – joskaan ei kaikissa tapaukissa.
Ray casting -algorimit ei ole täysin varma tapa selvittää PIP-ongelma. Menetelmä voi antaa väärän tulokset osuttuaan monikulmion kulmaan. Kuvassa tilanne havainnollistettu kolmella eri säteellä.
Useita ratkaisuja PIP-ongelmalle on kehitetty. Tietyille monikulmiotyypeille on lisäksi omat nopeat ratkaisumenetelmänsä.

### Ray casting -algoritmi

Varhaisin ja kenties yksinkertaisin menetelmistä lienee niin sanottu *Ray casting* -algoritmi. Algoritmin mukaan *piste on monikulmion ulkopuolella, jos siitä vedettävä puolisuora kulkee parillisen* (0, 2, 4 ja niin edelleen) *määrän verran monikulmion reunojen läpi*. Tämä algoritmi tunnetaan myös joskus nimellä "even-odd".*selvennä*

Ray casting -algoritmi ei kuitenkaan ole täydellinen, sillä harvinaisissa tapauksissa säde voi osua kulmaan, muuttaen lopputuloksen vääräksi (katso kuva).

### Kierroslukumenetelmä

Kierroslukuun perustuva algoritmi (*Winding number algorithm*) määrittää pisteen olevan monikulmion ulkopuolella, jos sen kierrosluku on nolla.

Esilaskenta
-----------

Esimerkki kolmiulotteisesta *sijaintia rajaavasta suorakaiteesta*.
Laskennallisesti ongelma voidaan myös nopeasti esitarkastaa ja nopeuttaa selvittämällä onko piste niin sanotun sijaintia rajaavan suorakaiteen (eng. *Bounding Box*) sisällä, eli monikulmion sisäänsä sulkevan suorakulmion ulkopuolella. Esitarkastaminen on hyödyllistä esimerkiksi silloin, kun laskettavia pisteitä on huomattavan paljon, sillä sen avulla voidaan nopeasti poistaa ne pisteet jotka eivät mitenkään voi olla monikulmion sisällä. Jäljelle jäävät pisteet voidaan tämän jälkeen ottaa tarkempaan analyysiin, säästäen laskenta-aikaa.

Lähteet
-------

1. ↑  Geoinformatiikan sanasto (PDF)  23.3.2018. Sanastokeskus TSK ry. Viitattu 18.3.2017.
| "Speechless"Michael Jackson |
| --- |
| Singlen "Speechless" kansikuva |
| Singlen tiedot |
|  Albumilta | *Invincible* |
|  Äänitetty  | 2000–2001 |
|  Julkaistu | 21. kesäkuuta 2001 |
|  Tuottaja(t) | Michael Jackson |
|  Tyylilaji | R&B, pop, soul, balladi |
|  Kesto | 03.18 |
|  Levy-yhtiö | Epic Records |
| Michael Jacksonin muut singlet |
| "Smile"1998 | "Speechless"2001 | "You Rock My World"2001 |

**Speechless** on yhdysvaltalaisen laulajan Michael Jacksonin promootiosingle vuoden 2001 albumilta Invincible. Kappale julkaistiin promootiotarkoitukseen singlenä kappaleen "You Rock My World" remix-version kanssa kesäkuussa 2001. Jackson kirjoitti ja tuotti kappaleen itse. Hän on kertonut kirjoittaneensa kappaleen Saksassa lasten kanssa käydyn vesi-ilmapallosodan jälkeen 45 minuutissa. Kappale on Jacksonin mukaan yksi hänen suosikkikappaleistaan albumilta.

Kappaleet
---------

* **Albumiraita**

1. "Speechless" – 3:18

* **Promootiosingle**

1. "Speechless" – 3:18
2. "You Rock My World" (remix-versio, mukana Jay-Z) – 3:28

Lähteet
-------

1. ↑   *youtube.com*.